CELEX: 62015CN0517
Language: lv
Date: 2015-09-25 00:00:00
Title: Lieta C-517/15 P: Apelācijas sūdzība, ko par Vispārējās tiesas (trešā palāta) 2015. gada 15. jūlija spriedumu lietā T-465/12 AGC Glass Europe u.c./Eiropas Komisija 2015. gada 25. septembrī iesniedza AGC Glass Europe, AGC Automotive Europe, AGC France, AGC Flat Glass Italia Srl, AGC Glass UK Ltd, AGC Glass Germany GmbH

30.11.2015   
            
            
               LV
            
            
               Eiropas Savienības Oficiālais Vēstnesis
            
            
               C 398/20
            
         Apelācijas sūdzība, ko par Vispārējās tiesas (trešā palāta) 2015. gada 15. jūlija spriedumu lietā T-465/12 AGC Glass Europe u.c./Eiropas Komisija 2015. gada 25. septembrī iesniedza AGC Glass Europe, AGC Automotive Europe, AGC France, AGC Flat Glass Italia Srl, AGC Glass UK Ltd, AGC Glass Germany GmbH
   
   (Lieta C-517/15 P)
   (2015/C 398/25)
   Tiesvedības valoda – angļu
   
      Lietas dalībnieki
   
   
      Apelācijas sūdzības iesniedzēji: AGC Glass Europe, AGC Automotive Europe, AGC France, AGC Flat Glass Italia Srl, AGC Glass UK Ltd, AGC Glass Germany GmbH (pārstāvji – L. Garzaniti, A. Burckett St Laurent un F. Hoseinian, avocats)
   
      Otra lietas dalībniece: Eiropas Komisija
   
      Apelācijas sūdzības iesniedzēju prasījumi:
   
   
               —
            
            
               atcelt Vispārējās tiesas 2015. gada 15. jūlija spriedumu lietā T-465/12 AGC Glass Europe SA u.c./Eiropas Komisija;
            
         
               —
            
            
               atcelt Eiropas Komisijas 2012. gada 6. augusta Lēmumu C(2012) 5719 final (apstrīdētais lēmums), ar kuru tika daļēji noraidīts AGC lūgums piemērot konfidencialitāti noteiktai informācijai, kas ir ietverta lēmumā Lietā COMP/39.125 – automašīnu stikls, vai, pakārtoti, lietu nodot atpakaļ Vispārējai tiesai;
            
         
               —
            
            
               piespriest Eiropas Komisijai atlīdzināt tiesāšanās izdevumus.
            
         
      Pamati un galvenie argumenti
   
   Apelācijas sūdzības iesniedzēji izvirza šādus trīs apelācijas pamatus un galvenos argumentus:
   
               1.
            
            
               Vispārējā tiesa ir kļūdījusies, lemdama, ka uzklausīšanas amatpersonas kompetencēs atbilstoši Eiropas Komisijas priekšsēdētāja 2011. gada 13. oktobra Lēmuma 2011/695/ES par uzklausīšanas amatpersonas amatu un darba uzdevumiem noteiktu konkurences lietu izskatīšanā (1) neietilpst veikt novērtējumu par tiesiskās paļāvības un vienlīdzīgas attieksmes principiem. Turklāt spriedumā ir sagrozīti fakti ar apgalvojumu, ka uzklausīšanas amatpersona ir veikusi novērtējumu par apelācijas sūdzības iesniedzēju izvirzītajiem argumentiem saistībā ar tiesiskās paļāvības un vienlīdzīgas attieksmes principiem.
            
         
               2.
            
            
               Vispārējā tiesa ir pieļāvusi kļūdu, secinādama, ka apstrīdētajā lēmumā nav pārkāpti tiesiskās paļāvības un vienlīdzīgas attieksmes principi. Ievērojot to, ka apelācijas sūdzības iesniedzēji bija vienīgie, kas lūdza piemērot iecietības programmu, tiem ir tiesības uz to, ka netiek publicēta viņu konfidenciālā informācija, ciktāl šāda publicēšana trešajām pusēm ļauj identificēt pašapsūdzošo paziņojumu avotu, kas ir nodoti Komisijai saistībā ar iecietības programmu.
            
         
               3.
            
            
               Spriedumā nav norādīts pamatojums saistībā ar uzklausīšanas amatpersonas kompetenci, kā arī saistībā ar tiesiskās paļāvības un vienlīdzīgas attieksmes principu piemērošanu. Vispārējā tiesa līdz ar to ir pārkāpusi tās pienākumu atbilstoši LESD 296. pantam un Tiesas Statūtu 36. un 53. pantam. It īpaši Vispārējā tiesa nav sniegusi pamatojumu, kādēļ tā ir atkāpusies no pastāvīgās judikatūras, uz kuru bija atsaukušies apelācijas sūdzības iesniedzēji.
            
         
      (1)  OV L 275, 29. lpp.